अफ्रीका में अबू बकर शेकऊ आतंक का सबसे बड़ा नाम बन चुका है. यहां के कई देशों की सरकारें उसके नाम से कांपती हैं. अफ्रीका के विभिन्न देशों में कहर बरपाने वाला अबू बकर शेकऊ आतंकी संगठन बोको हराम का सरगना है. जो नाइजीरिया समेत कई अफ्रीकी देशों में इस्लामी राज और शरीया कानून लागू करना चाहता है. उसका आतंकी संगठन बोको हराम नाइजीरिया से संचालित हो रहा है. यह आतंकी संगठन अपनी बर्बरता के लिए जाना जाता है. यह संगठन उस वक्त दुनिया की नजर में आया जब इसने नाइजीरिया के एक स्कूल से 250 छात्राओं को अगवा कर लिया था. अंग्रेजी में बोको हराम का अर्थ है 'पश्चिमी शिक्षा पाप है'. सामाजिक-आर्थिक मुद्दों से निपटने में विफल नाइजीरियाई सरकार की ज्यादा रोकटोक के बिना यह आतंकी संगठन अपना काम आसानी से अंजाम दे रहा है.